钦定古今图书集成/明伦汇编/官常典/第707卷 > 太子疾 公子青
## 钦定古今图书集成/明伦汇编/官常典/第707卷 > 太子疾 公子青

按《左传哀公十七年》：“冬十月，晋复伐卫，入其郛。将入
城，简子曰：‘止’。叔向有言曰：‘怙乱灭国者，无后’。”卫人出
庄公而与晋平。晋立襄公之孙般师而还。十一月，卫
侯自鄄入，般师出。初，公登城以望，见戎州，问之以告。
公曰：“我姬姓也，何戎之有焉？翦之。公使匠久，公欲逐
石圃，未及而难作。辛巳，石圃因匠氏攻公，公闭门而”
请，弗许。逾于北方而队，折股。戎州人攻之。太子疾，公
子青逾从公，戎州人杀之。